Siʻi mātuʻa/kau tauhi fānau

ʻOku ʻoatu ʻe he Potungāue Akó mo Ako Ngāué ʻa e tokoni ki he fānau ako ʻi Vikatōlia naʻe uesia ʻe he tāfeá.

Ko e ngaahi fāmili ʻa ia ko honau ʻapí mo e/pe ngaahi koloá naʻe maumauʻi ʻe he tāfeá ʻe lava kenau maʻu ʻa e tokoni maʻae kiʻi leka ako kotoa ʻi honau ngaahi ʻapí ke fetongiʻaki ʻa e ngaahi naunau ako mahuʻinga, kau ai ʻa e:

* Teunga Ako
* Sū
* Lepitopu
* Kato Faʻoʻanga Lepitopu
* Kiʻi Simi ʻInitaneti
* Naunau Ako Kehe
* Kalakuleita
* Meʻa Fanongo
* Puti Ngāue
* Vala Ngāue
* Teunga Kakau mo e Ngaahi naunau
* Kilimi Laʻā

Tokoni ke fetongiʻaki ʻa e ngaahi koloa aʻu ki he mahuʻinga ko e $1,200 ʻoku ʻatā maʻae kiʻi lekaako takitaha naʻe uesia ʻe he:

* Mole pe maumau ki he ʻapi; mo e/pe
* Mole pe maumau ki he ngaahi naunau/koloa

**Founga ʻo e kole**

Kātaki ʻo fetuʻutaki ki he laine hangatonu ʻa e Potungāue Akó mo e Ako Ngāué ʻi he 1800 338 663 ke lēsisita hoʻo kole ki ha tokoní. Ko e laine hangatonú ʻoku ava ia mei he 8.30 pongipongi ki he 6.00 efiafi lolotonga ʻa e uiké. Ko e tokoní ʻe ʻoatu ia ki he fānauako mei he ngaahi akoʻanga puleʻanga Vikatōliá, akoʻnga Katoliká mo e ngaahi akoʻanga taautahá.

Ko ha konga ʻo e kole tokoní, lolotonga ʻa e talanoá ʻe ʻeke atu ke ke ʻoange ʻa e ngaahi fakamatala ko ení:

* Hingoa fakafāmili
* Fakaikiiki ʻo e fetuʻutaki ʻa e fāmilí hangē ko e; tuʻasila, telefoni, ʻīmeili
* Uesiá hangē ko e; mole pe maumau ki he ʻapí, ngaahi naunau/koloa
* Hingoa ʻo e akoʻanga ʻi Vikatōliá
* Tokolahi ʻo e fānau taʻu-ako ʻi homou ʻapí

Ko e kaungāue ʻo e laine hangatonú tenau ʻave ʻa e fakaikiiki hoʻo kolé ki he tokotaha maʻumafai ʻa ia te ne fokotuʻutuʻu ʻa e tokoní ke ʻoatu kia kimoutolu, fakafou ʻi hoʻomou ngaahi akoʻangá

Kātaki ʻo ʻalu ki he [uepisaiti ʻa e Potungāue Akó mo e Ako Ngāué](https://www.vic.gov.au/flood-event-support-children-students-and-families) ki he ngaahi tokoni mo e ngaahi fakamatala kehe maʻae ngaahi fāmili naʻe uesia ʻe he tāfeá.

ʻE faingamālie ha kau fakatonulea maʻae ngaahi fāmilí mo e fānauako ʻoku ako ʻi he ngaahi akoʻanga puleʻangá ʻaki haʻamou tā ki he [131 450](tel:131450).

Tuʻa ofa atu

Puleako